Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 346

(61) A csoportmentesítés alóli harmadik kivételt a csoportmentesítési rendelet 5. cikkének c) pontja tartalmazza és a versengõ termékek szelektív forgalmazási rendszerben történõ értékesítésére vonatkozik. A csoportmentesítési rendelet vonatkozik a szelektív forgalmazásnak a versenytilalmi kötelezettséggel történõ összekapcsolására, ami általánosan arra kötelezi a kereskedõket, hogy ne értékesítsék a versengõ márkákat. Nem vonatkozik azonban a csoportmentesítési rendelet arra a kötelezettségre, ha a szállító kijelölt kereskedõit közvetve vagy közvetlenül megakadályozza abban, hogy viszonteladási céllal meghatározott versenytárs szállítóktól vásároljanak termékeket. A fenti kötelezettség kizárásának a célja az, hogy ne alakulhasson ki olyan helyzet, ahol az azonos szelektív forgalmazási hálózatot használó szállítók megakadályozzák azt, hogy egy 2002/34/II. szám vagy több meghatározott versenytársuk ezt a hálózatot használja termékeik forgalmazására (a versenytárs szállító kizárása, ami a kollektív bojkott egy formája lenne) 19.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes